പിതാവ് മകളെ പുഴയില് തള്ളിയിട്ട് കൊലപ്പെടുത്തിയതിന് പിന്നില് ഭാര്യയുടെ അവഹേളനം കൂത്തുപ്പറമ്ബ്: വെറും ഒന്നരവയസുകാരി മകളെ പുഴയില് തള്ളിയിട്ട് കൊലപ്പെടുത്തിയ പിതാവ് കഴിഞ്ഞ ദിവസമാണ് പൊലീസ് അറസ്റ്റ് ചെയ്തത്. തലശ്ശേരി കോടതി ജീവനക്കാരനായ കെപി ഷിജുവിനെയാണ് പൊലീസ് പിടിയില് ആയത്. ഒന്നര വയസുകാരി അന്വിതയെയും അമ്മ സോനയെയും ഷിജു പുഴയിലേക്ക് തള്ളിയിടുകയായിരുന്നു. സോനയെ നാട്ടുകാര് രക്ഷിച്ചുവെങ്കിലും അന്വിത മരിച്ചു. മകളെയും ഭാര്യയേയും പുഴയിലേക്ക് തള്ളിയിട്ട ശേഷം ഇവിടെ നിന്നും ഓടി മറഞ്ഞ ഷിജുവിനെ മട്ടന്നൂരില് നിന്നാണ് കതിരൂര് പൊലീസ് അറസ്റ്റ് ചെയ്തത്. കൊവിഡ് മൂലം പ്രവേശനം നിഷേധിക്കപ്പെട്ട ക്ഷേത്രകുളത്തില് ഷിജു ചാടിയത് ശ്രദ്ധയില്പ്പെട്ടവരാണ് വിവരം പൊലീസിനെ അറിയിച്ചത്. ആത്മഹത്യ ചെയ്യാനുള്ള ശ്രമമായിരുന്നു ഇതെന്നാണ് പൊലീസ് പറയുന്നത്. നാട്ടുകാര് ഇട്ടുകൊടുത്ത തെങ്ങോലയില് പിടിച്ചാണ് ഷിജുവിനെ കരയ്ക്ക് എത്തിച്ചത്. വെള്ളിയാഴ്ച വൈകീട്ട് ആറരയോടെയാണ് പാത്തിപ്പാലം പുഴയിലേക്ക് ഭാര്യയേയും ഒന്നര വയസുകാരി മകളെയും ഷിജു തള്ളിയിട്ടത്. വള്ള്യായിയില് ക്ഷേത്ര ദര്ശനം കഴിഞ്ഞു വരുന്നതിനിടെയായിരുന്നു സംഭവം. പുഴ കാണിക്കാമെന്നു പറഞ്ഞ് പുഴക്കരയില് എത്തി തടയണയുടെ മുകളിലൂടെ നടക്കുമ്ബോള് തന്നെയും മകളെയും ഭര്ത്താവ് തള്ളി പുഴയിലിട്ടുവെന്നാണു ഭാര്യയുടെ മൊഴി. സംഭവത്തിനു ശേഷം ഷിജുവിന്റെ ഫോണ് സ്വിച്ച് ഓഫ് ആയിരുന്നു. ഇവര് എത്തിയ ബൈക്ക് ഉപേക്ഷിച്ചാണ് ഷിജു കടന്നു കളഞ്ഞത്. സംഭവസ്ഥലത്തു നിന്ന് ഒരാള് ഓടിപ്പോകുന്നതു കണ്ടതായി ദൃക്സാക്ഷികളും പറഞ്ഞിരുന്നു.The post പിതാവ് മകളെ പുഴയില് തള്ളിയിട്ട് കൊലപ്പെടുത്തിയതിന് പിന്നില് ഭാര്യയുടെ അവഹേളനം first appeared on MalayalamExpressOnline.